MILNET

MILNET (Military Network) var navnet på deler av ARPANET som var konstruert for uklassifisert trafikk i det amerikanske forsvarsdepartementet.

MILNET ble fysisk adskilt fra ARPANET i 1983. ARPANET var fortsatt tilgjengelig for det akademiske forskningsmiljøet, men direkte forbindelse mellom datanettene ble avbrutt av sikkerhetsmessige årsaker. Gatewayer videreformidlet elektronisk post mellom de to datanettene. BBN Technologies bygde og vedlikeholdt både MILNET og ARPANET og de to datanettene brukte svært lik teknologi. Det er også kjent som "Military Net."

På 1980-tallet ble MILNET utvidet som en del av Defense Data Network, et verdensomspennende sett av militære nettverk som kjørte med forskjellige sikkerhetsnivåer. På 1990-tallet ble MILNET til NIPRNET.

Referanser

Datanett
USAs forsvar